ช่วงร้อนๆของวันนี้ ตกบ่ายนิวคุงได้ไปเดินเล่นที่ห้างโลตัสบางนา ได้แวะซื้อน้ำกินที่ร้าน Bee Lemon เลยเอามารีวิวซะเลย
โดยร้านนี้จะตั้งอยู่ที่โลตัสบางนา กม.8 ชั้น 2 โซนขายของกินครับ
ร้านจะเป็นร้านเล็กๆ ไม่มีที่นั่ง เน้นซื้อแล้วเดินกินเป็นหลัก

ที่ร้านก็จะขายน้ำอยู่เมนูเดียวคือ น้ำผึ้งผสมมะนาว
ราคาต่อแก้วก็จะมี 2 ราคาคือ 25 และ 30 บาท

วันนี้นิวคุงได้สั่งกินเป็น น้ำผึ้งผสมมะนาวแก้วใหญ่ครับ
รสชาติ น้ำผึ้งผสมมะนาวแก้วนี้ กินแล้วเปรี๊ยวอร่อยหวานกลมกล่อมสดชื่นเลยทีเดียว
ตัวน้ำนั้นจะมีรสชาติเปรี๊ยวนำหวานหน่อยๆ เป็นรสมะนาวเปรี๊ยวๆผสมกับรสชาติของน้ำผึ้งได้อย่างลงตัว กินแล้วสดชื่น
ใช้หลอดตักน้ำผึ้งที่ราดมาด้านบนแก้วมากิน ก็ได้รสหวานอร่อยเพลินๆไปอีกแบบนะ ^^

สรุปโดยรวม (เต็ม 10)
ให้ 8 คะแนน รสชาติน้ำร้านนี้อร่อยได้มาตรฐาน แก้วละ 30 บาทไม่แพงเลยครับ 

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  29 / 5 / 58
